छोटा शिमला से टूटीकंडी तक पक्की होगी सड़क
प्रदेशसचिवालय छोटा शिमला से टूटीकंडी जंक्शन तक की सड़क को पक्का किया जाएगा। लोक निर्माण विभाग सड़क पर टारिंग करवाएगा। करीब ढाई करोड़ रुपए खर्च कर बदहाल सड़क की हालत सुधारी जाएगी। टारिंग को लेकर टेंडर प्रक्रिया चल रही है और अप्रैल महीने तक इसका काम आरंभ करवाया जाएगा।
लोक निर्माण विभाग के एक्सईएन आयूब चौधरी ने बताया कि टेंडर आमंत्रित किए गए हैं। जल्द इस प्रक्रिया को पूरा किया जाएगा ताकि अप्रैल के पहले हफ्ते में काम शुरू हो। सड़क की हालत सुधरने से केवल वाहन मालिकों को लाभ होगा, बल्कि आम लोगों को सुविधा मिलेगी। पैदल चलने वाले लोगों को टारिंग होने से राहत मिलेगी।
सड़क पर पड़े गड्ढों के कारण वाहनों की आवाजाही के दौरान काफी धूल उड़ती है, इससे लोगों को मुंह ढक कर चलना पड़ता है। धूल से बीमार होने की संभावना रहती है। टारिंग होने से धूल की समस्या नहीं रहेगी। अभी छोटा शिमला -टूटीकंडी सड़क की चौड़ाई बढ़ाने का काम चल रहा है।
लोकल बस स्टैंड के अलावा कुछेक स्थानों पर सड़क चौड़ी की जा चुकी है। अभी कई स्थानों पर सड़क को और चौड़ा किया जाना है। लोकल बस स्टैंड में दुकानें तोड़ने के बाद सड़क काफी चौड़ी हो गई है। इससे सिर्फ आम लोगों बल्कि बस चालकों को भी सुविधा हुई है। पहले तंग जगह होने के कारण चालकों और लोगों को मुश्किलें आती थी, पर अब इस तरह की दिक्कतें नहीं है।
इस सड़क को करीब 70 जगहों से चौड़ा किया जा रहा है। जैसे-जैसे क्लीयरेंस मिल रही है, लोक निर्माण विभाग सड़क को चौड़ा करने का काम पूरा कर रहा है। सभी जगहों पर सड़क को चौड़ा करने का काम होने के बाद लोगों को जाम से भी राहत मिलेगी, वहीं पैदल चलने वाले लोग भी आराम से जा सकेंगे। इस व्यस्तम सड़क पर जाम की गंभीर समस्या रहती है। अब इससे लोगों को राहत मिलेगी।
काफी समय से खराब है यह सड़क
छोटाशिमला से टूटीकंडी जंक्शन तक सड़क बीच में कई जगहों पर खराब है। सड़क पर गहरे गड्ढे पड़े हुए हैं। सड़क खराब होने से केवल धूल उड़ती है, बल्कि बारिश में गंदा पानी गड्ढों में ही ठहर जाता है और वाहनों की आवाजाही के समय गंदा पानी पैदल चल रहे लोगों के कपड़ों पर छिटकता है। ऐसे में काफी परेशानी होती है। लोगों को रही इन्हीं दिक्कतों के मद्देनजर लोक निर्माण विभाग ने सड़क पर टारिंग को लेकर सरकार को प्रपोजल भेजा था। मंजूरी मिलने पर विभाग ने एस्टीमेट तैयार किया और अब काम शुरू करवाने की तैयारी है।
इसी माह खुलेंगे टेंडर, फिर अवार्ड होगा काम
लोकनिर्माण विभाग ने सड़क की टारिंग को लेकर जो निविदाएं आमंत्रित की हैं, वे इसी माह खोली जाएगी। नियम मुताबिक निविदाओं में जिस ठेकेदार के रेट कम रहते हैं, काम उसे ही दिया जाएगा। टेंडर प्रक्रिया पूरी होने के बाद विभाग ठेकेदार को काम अवार्ड करेगा। टारिंग का कार्य समय पर हो, इसके लिए विभाग की ओर से डेट भी तय की जाएगी। इस अवधि के अंदर ही ठेकेदार को काम पूरा करना होगा। तय अवधि में काम करने पर विभाग की ओर से पेनल्टी का प्रावधान भी किया जाता है।
सुविधा
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva